Der har i weekenden været Thy Rock i Thisted, og med omkring 10.000 mennesker der gæstede Dyrskuepladsen har festivalen været en succes.

Thy Rock har endnu en gang været en succes, og festivalen havde omkring 10.000 gæster i weekenden. Det skriver limfjordupdate.dk. Thy Rock startede fredag med navne som Mads Langer, Christopher, Dizzy Mizz Lizzy og Johnny Madsen. Det var meningen at Jessie J skulle have været på scenen fredag aften, men hun meldte afbud i sidste øjeblik. I stedet kunne gæsterne feste til musik fra Christopher. Lørdag gik blandt andet Medina, De Eneste To, KATO og Birthe Kjær på scenen. I løbet af weekenden var der nogle få regnbyger, men det ødelagde ikke det gode humør hos festivalgæsterne. I boderne har der været gang i salget, så festivalchef Hans Peter Jarl Madsen og resten af holdet kan give penge retur til idrætsforeninger, som står bag arrangementet. Arrangørerne lover at der også i 2016 vil blive afholdt Thy Rock.